பெண்களுக்கு ஹேண்ட்பேக், தங்களின் க்ளோனிங். தலை முதல் பாதம் வரை பராமரிக்கத் தேவையான அழகுசாதனப் பொருள்கள் முதல் அப்பப்போ கொரித்துக்கொள்ளும் ஸ்நாக்ஸ் ஐட்டம் வரை அத்தனையையும் 24 மணிநேரமும் தங்கள் கூடவே வைத்திருக்க உதவுவது ஹேண்ட்பேக். அப்படிப்பட்ட ஹேண்ட்பேக்கிற்கு புத்தம் புதிய வடிவம் கொடுத்து ஃபேஷன் டிசைனிங் உலகில் தனக்கென்று தனி இடம் பதித்த கேட் ஸ்பேட், நேற்று தூக்கிட்டுத் தற்கொலைசெய்துகொண்டார். பலரின் பிடித்தமான டிசைனரான இவரின் மறைவு, அமெரிக்க மக்களிடையே பெரும் அதிர்ச்சியை ஏற்படுத்தியுள்ளது.